Mazda MPV

Mazda MPV er en personbilsmodel fra den japanske bilfabrikant Mazda fremstillet siden efteråret 1988.

Mellem sommeren 1994 og sommeren 2005 blev modellen også markedsført i Europa og USA, men blev derefter trukket tilbage på grund af faldende salgstal.

MPV (LV, 1988−1999)  

Den første generation af MPV (forkortelse for "Multi Purpose Vehicle") kom på markedet i Japan og Nordamerika i slutningen af 1988.

Mazda MPV var udstyret med syv siddepladser og i starten fire døre (tre sidedøre inkl. en skydedør i højre side og en højtåbnende bagklap). Motorprogrammet omfattede i starten en firecylindret 2,6'er med 122 hk og en 3,0-liters V6-motor med 152 hk, som var baseret på en 60°-motor fra 1960'erne og i forvejen gjorde tjeneste i Ford Capri og Granada.

Den langsliggende frontmotor drev MPV på baghjulene eller (udelukkende i USA) på alle fire hjul og gav bilen en accelerationstid fra 0 til 100 km/t på 12,6 sek. Bilens topfart lå på .

Facelift 
Med et i juli 1994 gennemført diskret facelift med et andet Mazda-logo foran og bagpå blev MPV nu også markedsført i Europa. Modellen var dog teknisk set uændret.

I marts 1996 gennemgik Mazda MPV et gennemgribende facelift, hvor den udvendige længde voksede med 20 cm til 4,67 m.

Den vigtigste nyhed var dog en yderligere dør til bagsæderne i førersiden. Modelprogrammet blev ligeledes udvidet med en 2,5-liters turbodiesel med 115 hk og et gennemsnitsforbrug på 9,3 liter/100 km.

V6-benzinmotoren blev også moderniseret. Den ydede nu 154 hk (fra 1998 148 hk) og var nu 100 kg lettere og kunne derfor øge bilens topfart til .

En ny udstyrsvariant hed CS og var udstyret med to enkeltsæder i anden sæderække, varme i passagerkabinen, klimaanlæg og alufælge. Også basismodellen havde nu fører- og passagerairbag samt ABS-bremser som standardudstyr.

Med højere udstyrsniveau blev modellen i Japan også solgt under Ẽfini-varemærket.

Tekniske data

MPV (LW, 1999−2005)  

Efter 11 års byggetid kom den anden modelgeneration af Mazda MPV på markedet i juni 1999.

Modellen havde nu en længde på 4,75 m, hvorimod bredde og højde var næsten identiske med den i foråret 1996 faceliftede forgænger. I starten havde den nye model derimod kun fem siddepladser, men to skydedøre for at lette indstigning til passagerafdelingen.

I starten omfattede motorprogrammet udelukkende en fra Mazda 626 hentet firecylindret 2,0-liters benzinmotor med 90 kW (122 hk). Den gav bilen en topfart på . I visse lande fandtes der også en V6-motor på 2,5 liter med 170 hk.

MPV II fandtes i to forskellige udstyrsvarianter:
 Comfort med standardmonteret ABS, fører- og passagerairbag, el-justerbare og opvarmelige sidespejle, farvede ruder, klimaanlæg, centrallåsesystem, el-ruder, tre enkeltsæder bagi og velourindtræk.
 Exclusive med samme udstyr som Comfort samt tågeforlygter, udendørstermometer, alufælge, farvede sidebeskyttelseslister, ekstravarme bagi, fjernbetjent centrallås, læderrat og træindlæg.

Facelift 
I maj 2002 kom der en optisk såvel som teknisk modificeret udgave af MPV på markedet.

Fronten havde nu den på mange andre Mazda-modeller benyttede fempunktsgrill, og bagpå kom der let modificerede baglygter. Undervogn og interiør blev ligeledes modificeret og passagersikkerheden forbedret med yderligere to airbags bagtil.

Tagræling var nu en del af standardudstyret ligesom et læderrat i Exclusive-modellen.

Motorprogrammet blev komplet udskiftet, så det nu omfattede en 2,3-liters benzinmotor med 141 hk og en 2,0-liters dieselmotor med 136 hk begge hentet fra den næsten samtidigt introducerede Mazda6, og på visse markeder også en 3,0-liters V6'er med 200 hk. Dette skete da den firecylindrede 2,0'er manglede det bundtræk, som MPV's høje vægt krævede.

I marts 2003 blev den syvpersoners udgave genintroduceret.

Et yderligere mindre facelift blev gennemført i november 2003. Modellerne fra og med dette tidspunkt kan kendes på forlygterne i klart glas, de glattere kofangere og de på ny modificerede baglygter. Nye 16" alufælge og ud- såvel som indvendige kromapplikationer var yderligere kendetegn for dette facelift.

Bagakslen havde nu ventilerede skivebremser, og bilen fik elektronisk stabilitetsprogram (TCS).

Den syvpersoners udgave udgik igen i juni 2004, og produktionen af MPV II afsluttedes i juli 2005.

Tekniske data

MPV (LY, 2005−)  
På Tokyo Motor Show blev den tredje generation af MPV introduceret i efteråret 2005. Denne nye model markedsføres dog ikke i Europa og USA, hvor modellens position er blevet overtaget af den kompakte MPV Mazda5.

Svage sider 
 Versionerne med benzinmotor er ikke E10-kompatible.

Noter

Litteratur 
 Automobil Revue. Katalog 1991, 1997, 1998, 2000 og 2003 (på tysk og fransk).
 Mazda MPV instruktionsbog. Mazda Motor Corporation, februar 1996. Varenr. 8J53-GM-96C (på tysk).
 Mazda MPV instruktionsbog. Mazda Motor Corporation, 2002. Varenr. 8R49-EE-02K-DK.
 Joachim Kuch: Mazda seit 1920. Motorbuch Verlag, 2009, s. 210-213 og 254 (tekniske data).  (på tysk).

Eksterne henvisninger 

MPV
Store MPV'er
Forhjulstrukne biler
Baghjulstrukne biler
Biler introduceret i 1988
Biler fra 1980'erne
Biler fra 1990'erne
Biler fra 2000'erne
Biler fra 2010'erne